
Text rozhodnutia
Súd: Najvyšší súd Spisová značka: 4Sžo/41/2015 Identifikačné číslo súdneho spisu: 8014200219 Dátum vydania rozhodnutia: 14. 01. 2016 Meno a priezvisko sudcu, VSÚ: JUDr. Jana Zemková ECLI: ECLI:SK:NSSR:2016:8014200219.1 Uznesenie Najvyšší súd Slovenskej republiky v právnej veci navrhovateľa: POHOTOVOSŤ, s.r.o., so sídlom Pribinova 25, Bratislava, IČO: 35807598, proti odporcovi: Okresný úrad Stará Ľubovňa, katastrálny odbor, Nám. gen Štefánika 531, Stará Ľubovňa, za účasti: T. O., bytom JT., v konaní pred súdom zast. Q. O., pracovníčkou Okresného súdu Prešov, Grešova 3, Prešov, v konaní o preskúmanie zákonnosti rozhodnutia Správy katastra Stará Ľubovňa č. V 633/13 zo dňa 10. júna 2013, o odvolaní navrhovateľa proti rozsudku Krajského súdu v Prešove č. k. 4Sp/5/2014-25 zo dňa 4. novembra 2014, takto r o z h o d o l : Najvyšší súd Slovenskej republiky odvolacie konanie z a s t a v u j e . Žiaden z účastníkov n e m á p r á v o na náhradu trov odvolacieho konania. o d ô v o d n e n i e : Rozsudkom Krajského súdu v Prešove č.k. 4Sp/5/2014-25 zo dňa 4. novembra 2014 bolo potvrdené rozhodnutie odporcu, ktorý rozhodnutím č. V 633/13 zo dňa 10. júna 2013 zamietol návrh na vklad zmluvy o zriadení záložného práva uzavretej medzi navrhovateľom a T. O.. Proti rozsudku krajského súdu podal včas navrhovateľ odvolanie, ktoré bolo predložené na rozhodnutie najvyššiemu súdu. Pred rozhodnutím o odvolaní, vzal navrhovateľ svoje odvolanie podaním zo dňa 09.11.2015 späť a žiadal konanie zastaviť bez priznania práva účastníkom na náhradu trov konania. Podľa § 246c ods. 1 Občianskeho súdneho poriadku (ďalej len O.s.p.) pre riešenie otázok, ktoré nie sú upravené priamo v tejto časti, sa použijú primerane ustanovenia prvej, tretej a štvrtej časti tohto zákona. Podľa § 207 ods. 3 O.s.p. ak sa odvolanie, o ktorom nebolo rozhodnuté, vzalo späť, odvolací súd odvolacie konanie zastaví. Podľa citovaných ustanovení O.s.p. - § 246c ods. 1 O.s.p. v spojení s § 207 ods. 3 O.s.p., odvolací súd konanie zastavil. O trovách odvolacieho konania súd rozhodol tak, že účastníkom nepriznal náhradu trov konania s poukazom na § 246c ods. 1 O.s.p. v spojení s § 224 ods. 1 O.s.p. a § 146 ods. 1 písm. c/ O.s.p. Poučenie: Proti tomuto uzneseniu n i e j e prípustný opravný prostriedok.

